paragraph_text: Gradnja mosta ukupno je trajala 26 mjeseci. Most duljine 413,80 metara ima 7 otvora: središnji otvor nad Neretvom širine je 110 metara, dva srednja (vezana za središnji) po 55 metara, a četiri otvora nad obalom široka su po 45 metara. Širina kolnika je 7 metara pored kojih su pješačke staze širine po 1,5 metar. U gradnju mosta potrošeno je 433 tone betonskog i 139 tona visokovrijednog čelika. Zbog velikih nanosa rijeke Neretve mjestimično je trebalo bušiti i do 40 metara dubine do tvrdog tla, pa je tako iskopano 4300 m<sup>3</sup> nanosa. Most je pušten u promet 27. srpnja 1966.Novim mostom magistrala prekoračila Neretvu Slobodna Dalmacija br. 6653, 2. str. (objavljeno 18. srpnja 1966., pristupljeno 21. ožujka 2020.)